Шервашидзе, Александр Константинович

Эла Шерваши́дзе Алекса́ндр Константи́нович (Ча́чба; 1867 24 декабрь — 1968 17 август) — Абхазин олаллин урхалчин Чачба Келешбейн кӀентан кӀентан кӀант, Абхазин «элин Ӏаршан меттиг ларйийриг» (1918 шарахь дуьна). Вевза абхазашна йукъахь дуьххьарлера говзанча-исбаьхьалча санна: график, Ӏаламдиллархо, сценограф, исбаьхьаллаӀамориг, исбаьхьаллин емалча.

 Биографи 
180px|thumb|слева|1920 шерашкара даьккхина сурт
мини|справа|250px|Диллина сурт «Бешахь»
Вина Феодосехь (Таврин губерни). 1886 - 1889 шерашкахь дийшира Киевн реалан доьшийлехь, цигахь сурт дилла волавелира. 1891 - 1893 шерашкахь хилла  Москохан Ӏаламдилларан, скульптурин, архитектурин доьшийлин ладогӀархо (В. Д. Поленовн класс). 1885 шарахь дуьйна дийшира Парижехь. Парижехь оьрсийн исбаьхьалчийн белхаш гайтаман декъахо (1906). Парижан оьрсийн артистийн «Монпарнас» гуонан декъахо хилла.

А. К. Шервашидзе исбаьхьалча санна кхоллавелла оьрсийн реалистийн исбаьхьаллин ишколан бух тӀехь, кӀоргера Ӏамийна европин оьздангалла Францехь. XX бӀешо долалуш (1907—1918) иза хилла уггаре гӀарабевллачу Петарбухан императоран театрийн — Мариински а, Александрински а, — сценографех цхьаъ. Цхьаьна могӀара болхбина гӀарабевллачу оьрсийн исбаьхьалчашца, масала, А. Н. Бенуаца, А. Я. Головинца, В. А. Серовца, Н. А. Рерихца, дозанал арахьарчу говзанчашца П.Пикассоца, А. Деренца.

 Доьзал 
Зуда (йалийна 1905 шеран 29 майхь; Париж) — Падалка Екатерина Васильевна (1876—1955),  шайш дайшкара эла волчун йоӀ. Жима йолуш буо йисина, кхиийна И. Н. Мамонтовн доьзалехь, Москохан долара зударийн гимназин курс чекхйаьккхина, дийшира Сорбоннехь математикин факультетехь, цул тӀаьхьа болхбира парижан страховкин «Нью-Йорк» йукъараллехь. Жимаха йолу йоӀ дуьненан тӀейаьлча йехира Петарбухехь майрачух къаьстина. 1917 шарахь дуьйна йехира Феодосехь, 1924 шарахь лаьцна, хьажийра Вологдин юххе. ТӀаьхьарчу шерашкахь хьехархо йара Сухумин хьехархойн институтехь. Бераш: Михаил (1906—1909), Константин (1909—1938), Русудана (1911—2006, Ставропольhttp://apsnyteka.org/183-shervashidze_chachba_r_a.html; марешкахь Зайцева а, Пилиди а).

 Билгалдахарш 

 Литература 
 Абхазское искусство / авторы-сост.: Б. М. Аджинджал, Ю. М. Иваненко). — : «Русская классика», 2004.
 Аджинджал Б. М. Страницы большой жизни. — Сухуми, 1985.
 Князь Александр Чачба (Шервашидзе). Статьи об искусстве. Отрывки из писем и записных книжек. / Сост. Б. М. Аджинджал). — : Издательство Н. А. Разумовой, 1998. — ISBN 5-89604-007-5
  Аджинджал Б. М. Художник Александр Чачба: Жизнь. Творчество. Судьба. — Сухум: Абгосиздат, 2017. — 208 с.

Александр Константинович
Категори:Россин империн сценографаш
Категори:Францин исбаьхьалчаш
Категори:Франце хьалхара тулгӀенца кхелхина оьрсийн мухажираш
Категори:БӀешарахь баьхнарш
Категори:Оьрсийн Кокад (Ницца) кешнашкахь дӀабоьхкинарш
Категори:Монакон дукха баьхнарш
Категори:Францин дукха баьхнарш
Категори:Москохан Ӏаламдилларан, скульптурин, архитектурин доьшийлера арахецнарш